N3-ongeluk eis drie lewensŉ Ongeluk op die N3-snelweg naby Warden in die Vrystaat het Sondag die lewens van drie mense geëis en ŉ kind in ŉ kritieke toestand gelaat. Volgens Santi Steinmann, ŉ woordvoerder van Netcare 911, het ŉ voertuig waarin vier mense gery het, teen ŉ swaarvoertuig gebots. “ŉ Man en twee vroue is op slag dood, en ŉ sesjarige seuntjie het kritieke beserings opgedoen. Die seun is op die toneel gestabiliseer en met ŉ ambulans na ŉ nabygeleë hospitaal geneem,” het Steinmann gesê. Die oorsaak van die ongeluk is nog nie bekend nie, en word deur die polisie ondersoek.